b'\n_START_ARTICLE_\nJon Bon Jovi\n_START_SECTION_\nBiografia\n_START_PARAGRAPH_\nJohn El\xc3\xadas Bongiovi va n\xc3\xa9ixer el 2 de mar\xc3\xa7 de 1962 a Perth Amboy (Nova Jersey), fill de Carol Sharkey, ex-conilleta de Playboy convertida en florista i de John Francis Bongiovi, Sr., perruquer._NEWLINE_El 1977 es va graduar  i va formar la banda Atlantic City Expressway juntament amb el seu company de classe David Bryan Rashbaum. Anys m\xc3\xa9s tard, el 1980, despr\xc3\xa9s d\'uns concerts en bars, Jon decideix canviar el nom a The Rest. Aquell mateix any escriu la can\xc3\xa7\xc3\xb3 \xc2\xabRunaway\xc2\xbb, la qual \xc3\xa9s utilitzada en el disc mixt que Chip Hobart estava produint; \xc2\xabRunaway\xc2\xbb es convertiria en la can\xc3\xa7\xc3\xb3 m\xc3\xa9s destacada de l\'\xc3\xa0lbum. A finals de 1980, Tony Bongiovi el contracta perqu\xc3\xa8 interpreti la can\xc3\xa7\xc3\xb3 \xc2\xabR2-D2 We Wish You a Merry Christmas\xc2\xbb de l\'\xc3\xa0lbum nadalenc Christmas in the Stars. Durant tot aquest temps, Jon va realitzar diversos enregistraments de can\xc3\xa7ons amb Atlantic City Expressway, recopilades en The Power Station Years, com \xc2\xabTalking in Your Sleep\xc2\xbb o \xc2\xabMore Than We Bargained For\xc2\xbb._NEWLINE_El 1982, Jon i la seva banda John Bongiovi and the Wild Ones van comen\xc3\xa7ar a gravar els demos d\'algunes can\xc3\xa7ons que s\'inclourien en el seu primer \xc3\xa0lbum oficial com a banda, entre les quals destaquen \xc2\xabShe Don\'t Know Me\xc2\xbb i \xc2\xabSummertime Blues\xc2\xbb._NEWLINE_El 1983, John Bongiovi va signar un contracte amb Polygram per poder produir un \xc3\xa0lbum. Jon, tenint la llibertat que li permetia el contracte, va decidir reclutar al seu antic company David Bryan, al seu llavors guitarrista Dave Sabo i despr\xc3\xa9s a Alec John Such,  baix de The Message, que al seu torn va cridar Tico Torres que era el bateria de la seva banda. M\xc3\xa9s tard s\'uniria Richie Sambora, que va realitzar un c\xc3\xa0sting on el van escollir com a nou guitarrista, reempla\xc3\xa7ant a Sabo. \xc3\x89s aix\xc3\xad com es forma la banda Bon Jovi, nom que tots els membres van acordar sense problemes._NEWLINE_La mare de Jon, Carol, va ser una de les primeres conilletes de Playboy; en comen\xc3\xa7ar la beatlemania, es va convertir en beatlemaniaca, per aquesta ra\xc3\xb3 va voler que el seu fill Jon fos igual de fam\xc3\xb3s que The Beatles, i llavors va comen\xc3\xa7ar a incentivar-li l\'amor a la m\xc3\xbasica, i amb 7 anys li va regalar a Jon la seva primera guitarra. Va assistir a algunes classes per\xc3\xb2 Jon no en gaudia realment i va acabar tirant la guitarra al soterrani. Va afirmar que "el so que va fer caient pels graons em va agradar m\xc3\xa9s que qualsevol d\'aquelles avorrides classes".\n_START_SECTION_\nVeu\n_START_PARAGRAPH_\nLa veu de Jon Bon Jovi ha estat destacada en diverses ocasions. Es creu que t\xc3\xa9 un registre vocal al voltant de les 3 vuitenes. En la prestigiosa revista Planet rock va ser triat com la 12a millor veu del rock; per davant d\'altres mites com Steven Tyler, Bruce Springsteen, Ozzy Osbourne o Bono, entre altres.'